**Bio: Crystal Martin-Lapenski does not need translating**

ᑯᕆᔅᑐ ᒫᑎᓐ−ᓚᐱᐊᓐᓯᑭ ᓂᕈᐊᖅᑕᒥᓂᖅ ICC−ᑯᑦ ᑲᓇᑕᒥ ᑐᒡᓕᐊᓄᑦ−ᐊᖓᔪᖅᑳᑉ (ᓄᓇᕐᔪᐊᒥ) 14−ᖓᓂᒃ ᑲᑎᒪᓂᕐᒥ ᑰᔾᔪᐊᒥ ᑲᓇᑕᒥ ᔪᓚᐃᖑᑎᓪᓗᒍ 2022.

ᐃᖅᑲᓇᐃᔭᖃᑦᑕᖅᓯᒪᔪᖅ ᐃᖅᑲᓇᐃᔮᕆᓪᓗᒋᑦ ᐃᓄᖕᓄᑦ−ᑐᕌᖓᔪᑦ ᐱᓕᕆᐊᑎᒍᑦ ᐊᐅᓚᑦᓯᔨᐅᓪᓗᓂ ᐱᕙᓪᓕᐊᓯᒪᓂᖃᖅᓱᓂᓗ ᑕᒪᒃᓱᒧᖓ, ᖃᐅᔨᓴᖅᓯᒪᔪᖅ ᕿᒥᕐᕈᓯᒪᓪᓗᓂᓗ ᐱᖅᑯᓯᕐᒧᑦ ᐊᒃᑐᐊᔪᓂᒃ ᐱᓕᕆᐊᒧᑦ ᐊᑐᐊᒐᕐᓂ. ᒫᑎᓐ−ᓚᐱᐊᓐᓯᑭ ᐃᖅᑲᓇᐃᔭᖃᑦᑕᖅᓯᒪᒻᒥᔪᖅ ᐃᓄᓕᕆᔨᐅᓂᕐᒥᒃ ᒐᕙᒪᒃᑯᖏᓐᓄᑦ ᓄᓇᕗᑦ 2013−ᖑᑎᓪᓗᒍ, ᐃᖅᑲᓇᐃᔭᓕᓚᐅᙱᓂᕐᒥᓂ ᑐᙵᓱᕝᕕᖓᓂ ᐃᓄᐃᑦ ᐃᓄᖕᓂᑦ ᐃᓅᓱᑦᑐᓂᒃ ᐃᖅᑲᓇᐃᔭᖃᑎᖃᖅᓱᓂ ᐱᓕᕆᐊᒃᓴᓄᑦ ᑐᑭᒧᐊᑦᑎᑦᓯᔨᐅᓪᓗᓂ ᑭᖑᓂᖓᒍᑦ ᐃᓄᐃᑦ ᐃᓅᓱᑦᑐᓄᑦ ᐃᖅᑲᓇᐃᔭᖅᑎᕈᑉᐸᓪᓕᐊᓪᓗᓂ 2013−ᒥ ᑎᑭᑦᓱᒍ 2015.

ᐃᖅᑲᓇᐃᔭᓕᕆᓪᓗᓂ ᐃᓄᖕᓄᑦ ᑐᕌᖓᔪᓄᑦ ᐊᐅᓚᑦᓯᔨᐅᓂᕐᒥ ᕋᐃᔭᓐ ᑲᓇᑕᒥ ᑎᒥᖁᑕᐅᔪᒧᑦ – NWS ᐃᖅᑲᓇᐃᔮᕆᓪᓗᒍ ᐊᐅᓚᓪᓗᓂᐅᓪᓗ ᐃᓄᐃᑦ ᐃᓕᓐᓂᐊᖅᑎᑕᐅᒃᑲᓂᕐᓂᖓ ᐱᕙᓪᓕᐊᓂᕐᒧᓪᓗ ᐱᓕᕆᐊᒧᑦ ᐅᑎᖏᓂᕐᒥᓂ ᑐᙵᓱᕝᕕᖓᓄᑦ ᐃᓄᐃᑦ 2016−ᒥ ᐱᖅᑯᓯᓕᕆᓂᕐᒧᑦ ᐊᑐᐊᒐᓕᕆᓂᕐᒥ ᐅᑲᐅᔾᔨᒋᐊᖅᑎᐅᓂᕐᒧᑦ 2017−ᒧᓄᑦ. ᐃᖅᑲᓇᐃᔮᕆᓪᓗᒍ ᑕᒪᓐᓇ,  ᒫᑎᓐ−ᓚᐱᐊᓐᓯᑭ ᓂᓪᓕᐊᒍᑎᖃᖃᑦᑕᖅᑐᒥᖅ ᐊᖏᖃᑎᒌᖕᓂᖅᑕᖃᕆᐊᖃᕐᓂᖓᓂᒃ ᑖᒃᑯᓄᖓ ᐋᓐᑎᐅᕆᔪᒥ ᐃᓕᓐᓂᐊᕐᓂᓕᕆᔨᒃᑯᑦ ᐊᒻᒪᓗ ᑐᙵᓱᕝᕕᖓ ᐃᓄᐃᑦ ᓯᕗᓂᒃᓴᒥ ᐱᓕᕆᖃᑎᒌᖕᓂᖅᑕᖃᖁᓪᓗᒍ ᐃᓄᐃᑦ ᐃᓕᓐᓂᐊᖅᑏᑦ ᐱᔾᔪᑎᒋᓪᓗᒋᑦ ᐃᓕᓐᓂᐊᖅᑐᑦ ᖃᓪᓗᓛᓂ, ᑎᑭᐅᑎᒍᓐᓇᖅᓯᓪᓗᑎᒃ ᑐᓴᐅᒪᖃᑎᒌᒍᑎᒋᓂᐊᖅᑕᒥᖕᓄᑦ ᑎᑎᕋᖅᓯᒪᔪᒧᑦ ᑐᑭᓯᐅᒪᖃᑎᒌᖕᓂᕐᒧᑦ. 2018−ᖑᓕᖅᑎᓪᓗᒍ ᐃᖅᑲᓇᐃᔭᓕᕐᓂᕐᒥᔪᖅ ᑲᓇᑕᒥᐅᓄᑦ ᐅᑭᐅᖅᑕᖅᑐᒥ ᒪᑭᒪᔾᔪᑎᓕᕆᓂᕐᒧᑦ ᓯᕗᓪᓕᖅᐸᐅᓪᓗᓂ ᓄᓇᕗᒻᒧᑦ ᐊᐅᓚᑦᓯᔨᒋᔭᐅᓪᓗᓂ ᑭᖑᓂᖓᓂ ᑐᑭᒧᐊᑦᑎᑦᓯᔨᐅᑲᐃᓐᓇᓕᕐᒥᑦᓱᓂ ᐊᕕᑦᑐᖅᑕᐅᓯᒪᓂᒃᑯᑦ ᐊᑐᓕᖅᑎᑦᓯᓂᕐᒥ ᒪᑭᒪᔾᔪᑕᐅᓇᓱᐊᖅᑐᑎᒍᑦ ᐱᕙᓪᓕᐊᒍᑕᐅᔪᓂ ᑐᕌᒐᐅᔪᓂᑦ ᓄᓇᕗᒻᒥ.

ᒫᑎᓐ−ᓚᐱᐊᓐᓯᑭ ᐱᔨᑦᓯᖅᓯᒪᔪᖅ ᑲᓇᑕᒥ ᐃᓄᐃᑦ ᐃᓅᓱᑦᑐᖏᓐᓂᑦ ᑲᑎᒪᔨᓄᑦ ᐊᖓᔪᖅᑳᖑᓪᓗᓂ ᐊᕐᕌᒍᑦ 2019−ᒥ 2021−ᒧᑦ ᑲᑎᒪᖃᑕᐅᖃᑦᑕᖅᓯᒪᓪᓗᓂ ᑐᑭᒧᐊᑦᑎᑦᓯᔨᖏᓐᓄᑦ ᐃᓄᐃᑦ ᑕᐱᕇᑦ ᑲᓇᑕᒥ, ᐃᓄᐃᑦ ᐅᑭᐅᖅᑕᖅᑐᒥᐅᖃᑎᒌᑦ ᑲᓯᒪᔨᖏᑕ ᑐᑭᒧᐊᑦᑎᑦᓯᔨᖏᓐᓄᑦ ᐱᖃᑕᐅᖃᑦᑕᖅᓯᒪᓪᓗᓂᓗ ᐃᓄᐃᑦ−ᒐᕙᒪᑐᖃᒃᑯᑦ ᐱᓕᕆᖃᑎᒌᑦ ᑲᑎᒪᔨᕋᓛᖏᓐᓂ.

ᒫᑎᓐ−ᓚᐱᐊᓐᓯᑭ ᐱᓕᕆᖃᑕᐅᓯᒪᒻᒥᔪᖅ ᓇᖕᒥᓂᖃᕐᓂᕐᒥᒍᑦ ᐊᐅᓚᑦᓯᓪᓗᓂ ᐊᒥᓱᓂᑦ ᑲᑉᐸᓂᐅᔪᓂᑦ ᓇᖕᒥᓂᖃᖅᑎᐅᓂᕐᒥᒍᑦ, ᓴᖕᒥᓂᖃᖅᑎᐅᖃᑕᐅᓂᕐᒥᒍᑦ ᐱᒋᐊᖅᑎᑦᓯᓂᕐᒥᒍᓪᓘᓐᓃᑦ ᐸᐃᑉᐸᔾᔨᕆᔨᐅᓂᒃᑯᑦ, ᐱᓕᕆᐊᑦᓴᓕᐅᕆᓂᒃᑯᑦ ᐃᓄᖕᓄᑦ ᑐᕌᖓᔪᓂ, ᖃᐅᔨᒋᐊᖅᑎᐅᓂᒃᑯᑦ ᑕᕐᕆᔮᒃᓴᓕᐅᕆᓂᕐᒥᓪᓗ. ᖃᐅᔨᒪᔭᐅᑦᓯᐊᖅᑐᖅ ᓂᓪᓕᐊᒍᑎᖃᖃᑦᑕᖅᓯᒪᓂᖓᓄᑦ ᐃᓄᐃᑦ ᓄᓇᓕᖏᑕ ᒥᒃᓵᓄᑦ ᓄᓇᕐᔪᐊᒥᓗ ᐃᖅᑲᓇᐃᔮᖃᖅᓯᒪᓂᖓᓄᑦ ᐃᓅᖃᑎᒌ−ᐱᖅᑯᓯᖏᑦ ᐱᓪᓗᒋᑦ ᐊᒻᒪᓗ ᐃᓅᖃᑎᒌᑦ−ᒪᑭᒪᓇᓱᐊᕈᑎᖏᑦ ᐱᓪᓗᒋᑦ ᐊᑦᑐᐊᓂᓖᑦ ᐃᓄᖕᓄᑦ

**Bio: Herb Nakimayak does not need translating**

ᕼᐅᑉ ᓇᑭᒪᔪᖅ ᓂᕈᐊᖅᑕᒥᓂᖅ ICC−ᑯᑦ ᑲᓇᑕᒥ ᑐᒡᓕᐊᓄᑦ−ᐊᖓᔪᖅᑳᑉ (ᓄᓇᕐᔪᐊᒥ) 14−ᖓᓂᒃ ᑲᑎᒪᓂᕐᒥ ᑰᔾᔪᐊᒥ ᑲᓇᑕᒥ ᔪᓚᐃᖑᑎᓪᓗᒍ 2022. ᓇᑭᒪᔪᖅ ᑲᑎᒪᔨᐅᖃᑕᐅᓪᓗᓂ ᐃᒃᓯᕙᐅᑕᐅᓯᒪᔪᖅ ICC−ᑯᓐᓄᑦ ᑲᓇᑕᒥ (ᓄᓇᕐᔪᐊᒥ) ᐱᒋᐊᖅᓂ ᔪᓚᐃ 2014−ᒥ ᑎᑭᑦᓱᒍ 2018.

ᕼᐅᑉ ᓇᑭᒪᔪᖅ ᓂᕈᐊᖅᑕᒥᓂᖅ 18−ᒋᓕᖅᑕᖓᓂᒃ ᒪᓕᒐᓕᐅᕐᕕᖕᒥ ᓄᓇᑦᓯᐊᒥ ᓅᕙᐃᒻᕙᐅᑎᓪᓗᒍ 2015 ᑎᑭᑦᓱᒍ 2019, ᒪᓕᒐᓕᐅᖅᑎᐅᓪᓗᓂ ᓄᓇᒃᐳᖕᒧᑦ. ᓇᑭᒪᔪᖅ ᐃᖅᑲᓇᐃᔭᓕᖅᑐᒥᓂᖅ ᐃᒪᕐᒥᐅᑕᓕᕆᔨᒃᑯᓐᓄᑦ ᑲᓇᑕᒥ ᐊᖓᔪᖅᑳᖑᓪᓗᓂ ᐊᐅᓚᑦᓯᔨᐅᓪᓗᓂ 2020−ᒥ ᖃᐅᔨᔭᐅᑎᕙᓪᓕᐊᑦᓱᒋᑦ ᐃᒪᕐᒥᐅᑕᓂᑦ ᐱᐅᖅᓱᐊᕆᐊᖃᕐᓃᑦ ᐅᐊᖕᓇᖅᐸᓯᖓᓂ ᐅᑭᐅᖅᑕᖅᑑᑉ. ᐃᒃᓯᕙᐅᑕᕆᔭᐅᓯᒪᔪᖅ ᐃᒪᕐᒥᐅᑕᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂ ᐊᐅᓚᑦᓯᓂᕐᒧᑦ ᑲᑎᒪᔨᕋᓚᖏᓐᓄᑦ ᐃᓅᕕᖕᒥ. ᓄᓇᑦᓯᐊᒥ ᑎᒃᑯᐊᖅᑕᒥᓂᐅᓪᓗᓂᓗ ᐃᒃᓯᕙᐅᑕᐅᓂᕐᒧᑦ ᑲᑐᔾᔨᖃᑎᒌᑦᑐᓄᑦ ᐸᕐᓇᑎᓄᑦ 2022−ᒥ.

ᓇᑭᒪᔪᖅ ᐃᓕᓐᓂᐊᖅᓯᒪᔪᖅ ᓇᖕᒥᓂᖅᓱᑎᐅᓂᕐᒥᒃ ᒪᐅᑦ ᕈᐃᓪ ᓯᓚᑦᑐᓴᕐᕕᔾᔪᐊᖓᓂ, ᐱᓕᕆᐊᒧᑦ ᐊᐅᓚᑦᓯᔨᒃᓴᐅᓂᕐᒥᒃ ᐃᐅᓪᒑᓐᒍᐃᓐ ᓯᓚᑦᑐᓴᕐᕕᒻᒥ, ᐃᓕᓐᓂᐊᕇᖅᓯᒪᓪᓗᓂᓗ ᐃᓱᓕᑦᓱᒍ ᐅᖅᓱᐊᓗᓕᕆᓂᕐᒧᑦ ᐊᐅᓚᑦᓯᔨᐅᓂᕐᒧᑦ ᐸᐃᑉᐹᖁᑎᑖᕈᑎᒋᓪᓗᒍ ᐅᑭᐅᖅᑕᖅᑐᒥ ᐊᓪᐴᑕᒥ ᐃᓕᓐᓂᐊᕕᖕᒥ ᓴᓇᕐᕈᑏᑦ ᐊᑐᖅᑕᐅᒍᓐᓇᖅᑐᑦ ᖃᐅᔨᒪᔭᐅᓂᖏᓐᓂ.

ᐊᖏᖅᓯᒪᕕᖃᖅᑐᖅ ᑲᔪᓯᑎᑦᓯᓂᕐᒥᒃ ᐱᖅᑯᓯᑐᖃᒃᑯᑦ ᐃᓅᓇᓱᐊᕈᓯᕐᓂᒃ ᐅᓂᒃᑳᖏᑎᒍᑦ ᐃᓄᑐᖃᐃᑦ ᐊᖑᓇᓱᐊᖅᑏᓪᓗ ᒥᑭᒋᐊᕐᓂᐊᖅᑏᓪᓗ ᐱᖃᓯᐅᑎᓪᓗᒍᓗ ᑲᔪᓯᓂᖅ “ᓄᓇᒥ ᐃᓄᓇᓱᐊᕐᓂᕐᒥᒃ” ᐱᓕᕆᐊᑎᒍᑦ ᐃᓄᑐᖃᕐᓄᑦ ᐃᓄᓱᑦᑐᓄᓪᓗ. ᐊᒥᓱᓂ ᓯᕗᓕᖅᑎᐅᓂᕐᒧᑦ ᑲᑎᒪᓂᕐᓂ ᑲᑎᒪᖃᑕᐅᖃᑦᑕᖅᓯᒪᔪᖅ ᐃᓕᓐᓂᐊᓂᕐᓂᓗ ᓲᕐᓗ ᔮ C. ᒫᒃᓯᕕᐅᑉ ᐅᐃᕐᖓᑦᓵᒃᑯᑦ ᓯᕗᓕᖅᑎᐅᓂᕐᒥᒃ ᐃᓕᓐᓂᐊᓂᕐᒥ ᓯᐳᒃᐋᓐ, ᐅᐊᓯᖕᑕᓐᒥ ᐊᒻᒪᓗ ᐊᓪᒑᓐᒍᐃᓐ ᓯᓚᑦᑐᓴᕐᕕᒻᒥ ᐋᓐᑎᐅᕆᐅᒥ.

­